**HATÁSVIZSGÁLATI LAP**

**Szombathely Megyei Jogú Város Önkormányzata Közgyűlésének**

**a személyes gondoskodást nyújtó szociális és gyermekjóléti ellátások térítési díjáról szóló 11/1993. (IV.1.) önkormányzati rendelete módosításához**

1. **Társadalmi hatások**

A rendelet a személyes gondoskodást nyújtó szociális ellátások, valamint gyermekjóléti szolgáltatások körét, a szolgáltatásokért fizetendő térítési díjakat tartalmazza, amely az ellátásokat igénybe vevők körét érinti.

1. **Gazdasági, költségvetési hatások**

# A bölcsődei szolgáltatások a tényleges bekerülési költséghez igazítottan, a bölcsődei étkezés intézményi térítési díja 30 % –kal, az óvodai, általános és középiskolai, kollégiumi étkezés intézményi térítési díjai az élelmiszerek árváltozására tekintettel 26 %-kal emelkednek a 2022. évi díjakhoz képest.

1. **Környezeti hatások**

Nincs.

1. **Egészségi következmények**

Nincs.

1. **Adminisztratív terheket befolyásoló hatások**

Nincs

1. **A jogszabály megalkotásának szükségessége, a jogalkotás elmaradásának várható következményei**

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 29. § (1)bekezdésében foglalt rendelkezés szerint a fenntartó önkormányzat a személyes gondoskodást nyújtó ellátások (a továbbiakban: személyes gondoskodás) formáiról, azok igénybevételéről, valamint a fizetendő térítési díjról rendeletet alkot. A rendeletben szabályozza:

*a)* az önkormányzat által biztosított személyes gondoskodás formáit,

*b)* az önkormányzat által biztosított ellátás igénybevételére irányuló kérelem benyújtásának módját és a kérelem elbírálásának szempontjait,

*c)* az intézményvezető hatáskörében - külön eljárás nélkül - biztosítható ellátásokat,

*d)* az ellátás megszűnésének eseteit és módjait,

*e)* a fizetendő térítési díjak mértékét, csökkentésének és elengedésének eseteit, módjait.

A Gyvt. rendelkezései alapján a Közgyűlés, valamint az Önkormányzat Gazdasági és Jogi Bizottsága döntésének megfelelően a bölcsődei, óvodai, általános és középiskolai, kollégiumi gyermekétkezés intézményi térítési díj módosításához a rendelet módosítása szükséges.

1. **A jogszabály alkalmazáshoz szükséges személyi, szervezeti, tárgyi és pénzügyi feltételek:**

A személyi, szervezeti és tárgyi feltételek rendelkezésre állnak.

Az előzetes hatásvizsgálat eredményének mérlegelése alapján a rendelet megalkotása a szabályozási cél eléréséhez feltétlenül szükséges.